KLASA: 602-01/23-02/01

UR.BROJ: 2105-4-14-23-1

Novigrad, 11. siječnja 2023

Temeljem čl.24. st.2. Pravilnika o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja nadležnim tijelima, ravnateljica Osnovne škole – Scuola elementare RIVARELA podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

1. **Program sigurnosti u školi**

Osnovna škola – Scuola elementare RIVARELA djeluje na području zaštite sigurnosti zaposlenika i učenika u suradnji s tvrtkom KONTROL BIRO d.o.o., Savski gaj IV.put 10, 10020 Zagreb, OIB: 80916616067. U spomenutoj suradnji poduzete su preventivne mjere za siguran boravak u Školi. Svake dvije godine provodi se revizija Procjene opasnosti u školi i vježba evakuacije i to u slučajevima potresa, požara i slično. U skladu sa Nacrtom nalijepljene su oznake za evakuacijske putove. OŠ-SE RIVARELA Novigrad-Cittanova koristi i sustav videonadzora zbog zaštite sigurnosti učenika, djelatnika, posjetitelja Škole, kao i za sprječavanje protupravnih radnji usmjerenih prema imovini Škole od krađa, razbojstva, provala, nasilja, oštećenja, uništenja i sl.

U prvom polugodištu šk.god. 2022./2023. nije zabilježen niti jedan slučaj ozljede na radu.

Sukladno Kućnom redu Škole, organizirano je svakodnevno dežurstvo učitelja. Raspored dežurstva učitelja nalazi se na oglasnim pločama Škole i na web stranici Škole. Svi djelatnici s ugovorom na neodređeno vrijeme položili su ispite zaštite na radu.

Školska godina započela je bez epidemioloških mjera.

# Provođenje preventivnih programa

Preventivni programi OŠ - SE RIVARELA Novigrad - Cittanova za školsku godinu 2022./2023. planirani su Godišnjim planom i programom rada škole, Školskim kurikulumom, Planom rada razrednika te stručnih suradnica škole.

Programi se provode u sklopu redovne nastave, sata razrednika, školskih ili razrednih projekata, predavanja, radionica te drugih aktivnosti koje organizira školska ustanova u suradnji s institucijama. Tematski je program prevencije vezan za zaštitu zdravlja učenika, prevenciju ovisnosti i nasilja među djecom i mladima.

* 1. **Zaštita zdravlja učenika**

U sklopu univerzalnih programa prevencije usmjerenih na čitavu populaciju učenika u ovoj školskoj godini u svim razredima provode se moduli propisani Nastavnim planom i programom zdravstvenog odgoja za osnovne i srednje škole. Sukladno uputama Ministarstva znanosti i obrazovanja, Zdravstveni odgoj se u najvećem dijelu realizira na satovima razrednog odjela, a dijelom i kroz predmete: priroda i društvo, priroda, biologija, tjelesna i zdravstvena kultura. Učenici, uglavnom radioničkim putem, prolaze kroz 4 modula: živjeti zdravo, prevencija nasilničkog ponašanja, prevencija ovisnosti, spolna i rodna ravnopravnost i odgovorno spolno ponašanje.

Zdravstvena zaštita učenika provedena je prema planu kalendara cijepljenja i sistematskih pregleda. Program obveznih specifičnih i preventivnih mjera nije se promijenio od prošle školske godine, a ponovno se u 8. razrede uvodi neobavezno (dobrovoljno) cijepljenje protiv HPV-a za djevojčice i dječake uz informirani pristanak roditelja. Slijedi program mjera:

1. **sistematski pregledi:**

- prije upisa u 1. razredi

- 5. razredi

1. **kontrolni pregled**i - prema indikaciji tijekom cijele godine
2. **namjenski pregledi** - preseljenje iz druge škole, utvrđivanje zdravstvene sposobnosti u vezi odlaska na organizirani odmor, pregledi prije cijepljenja, pregledi u svrhu utvrđivanja zdravstvenog stanja za bavljenje sportskim aktivnostima u školskim sportskim klubovima (12.-3. mj. - uz prethodnu najavu barem 1 tjedan ranije).
3. **screening pregledi:**

- praćenje rasta i razvoja: mjerenja TT, TV i ITM u 1., 3., 5., 6. i 8. r.

- vid 1., 3., 5. i 8. r. ( uz screening pregled u 3. r. i u sklopu sistematskih pregleda u 1.,5. i 8.r.)

- utvrđivanje poremećaja sluha audiometrom 7.r. (1. i 2.polugodište, 12. mj, 1.- 3. mj.)

## 2.2. Prevencija nasilja među učenicima

U sklopu prevencije nasilja, a kao dio Školskog preventivnog programa se u šestim razredima proovodi program „Imam stav“. „Imam stav“ je znanstveno utemeljen preventivni program. Baziran je na učenju životnih vještina i konceptu socijalnih utjecaja i promiče pozitivno i zdravo ponašanje, utječe na prevencija korištenja duhana, alkohola i drugih sredstava ovisnosti kod djece i mladih. Provodi se kroz 12. radionica s učenicima i 3 roditeljska sastanka. U osmim razredima provode se aktivnosti vezane uz profesionalnu orijentaciju te je održano predavanje „Zdrav za 5“ u suradnji s MUP-om. Međunarodni dan tolerancije obilježili su 7. i 8. razredi na radionicama koje su provedene u suradnji s Centrom za edukaciju, savjetovanje i humanitarno djelovanje „Krugovi“ iz Zagreba.

## 2.3. Popis radionica i tema koje se obrađuju na satima razrednog odjela:

## 1. razred

* Moj razred i ja, Sada sam učenik, Razredna pravila, Dani Kruha, Ministarstvo našeg razreda, Kućni ljubimci – moji prijatelji, posjet banci, posjet knjižnici, očuvanje zdravlja, Sveti Nikola, Podijelimo dobrotu – mali humanitarci, Poštivanje i uvažavanje svojih i tuihe blagdanskih običaja.

## 2.razred

* Moj razred i ja, Naša razredna pravila; Pravilna prehrana, Učiti kako učiti, Služimo se izvorima informacija, Posebni dani u godini (Dani Kruha i Dan jabuka), Kviz znanja, Ja sam brižno biće, Poštujemo razlike među nama, Dječja prava, Sukob i rješavanje sukoba, Tišina glasno zvoni, Izgradimo vrline, Veselimo se blagdanima.

## 3.razred

* Zajedno u trećem razredu, Izbor predsjednika razreda, Aktivno slušanje, Rastem uz svoj razred, Osjećaji, Osjećam trebam, činim, Učim o sebi, posjet gradskoj knjižnici, Svi smo povezani, Gledajmo srcem, Mijenjamo navike, Dragi moj unuče, Dnevnik, Otpusti svoje brige.

## 4.razred

* Upoznavanje, Vrijeme pred nama, Pantomimom do dogovora, Gradimo odnose, Moja škola, Moj jezik i moja baština, Hrana, Tolerancija, Dnevnik učenja, Obilježavanje blegdana.

## 5.razred

* Upoznavanje, Izbor predsjednika, Obilježavanje Svjetskog dana prve pomoći, Odnos prema obvezama, Obilježavanje dječjeg tjedna, Zajedno učimo i radimo, Zašto idemo u školu – školski uspjeh, Kako se osjećam u razredu, Obilježavanja Mjeseca knjige, Božićne svečanosti i druženja.

## 6. razred

* Provođenje programa imam stav, razgovor o problemima u razredu, Prosinačke svečanosti

## 7.razred

* Upoznavanje, obilježavanje Olimpijskog dana, poznavanje sebe, organizacija učenja, obilježavanje Dječjeg tjedna, Pubertet, Emocije, Mjesec hrvatske knjige, Odnos i komunikacija sa starijima, Analiza uspjeha, Božićne aktivnosti.

## 8.razred

* Važnost i vrijednost društvenih pravila; disciplina u razredu; Važnost kvalitetnog provođenja slobodnog vremena; spolno prenosive bolesti; nenasilno rješavanje sukoba; zašto moram odrasti; tolerancija i nasilje; prijateljstvo i važnost prijateljstva, vršnjački pritisak, samopoštovanje i rizična ponašanja, prevencija ovisnosti + obiteljski zakon, vježbanje socijalnih vještina za tinejdžere.

## Zaključak

U sve gore navedene aktivnosti vezane uz sprečavanje nasilja među djecom i sprečavanje ovisnosti i ostalih rizičnih ponašanja kod djece nužno je uključiti djecu i mlade te roditelje, zakonske zastupnike, odgojno-obrazovne djelatnike i ostale stručne osobe kao aktivne sudionike i partnere, kako bi se dugoročno promicala načela nenasilja i zdravih izbora ponašanja kao preduvjeta kvalitetnog i sigurnog odrastanja djece.

Ravnateljica:

Andrea Anić, prof.